**ՆԱԽԱԳԻԾ**

**ԱՐԿԱԴԻ ՀՈՎՀԱՆՆԵՍԻ ՏԵՐ-ԹԱԴԵՎՈՍՅԱՆԻՆ**

**«ԳՅՈՒՄՐՈՒ ՊԱՏՎԱՎՈՐ ՔԱՂԱՔԱՑԻ» ԿՈՉՈՒՄ ՇՆՈՐՀԵԼՈՒ ՄԱՍԻՆ**

Հաշվի առնելով գեներալ-մայոր, Արցախյան ազատամարտի հերոս Արկադի Հովհաննեսի Տեր-Թադևոսյանի (Կոմանդոս) ունեցած նշանակալի ավանդը Հայոց բանակի կայացման և Արցախի ազատագրման գործում, նրա անցած ռազմական ուղին, վաստակած բարձր հեղինակությունն ու Հայաստանի ամենաարժանավոր ռազմական գործիչներից մեկի համբավը, ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 26-րդ կետի, Գյումրի համայնքի ավագանու կանոնակարգի 12-րդ կետի 26-րդ ենթակետի դրույթներով` **Գյումրի** **համայնքի ավագանին որոշում է.**

1. Արկադի Հովհաննեսի Տեր-Թադևոսյանին շնորհել «Գյումրու պատվավոր քաղաքացի» կոչում:

2. Սույն որոշումն ուժի մեջ է մտնում Արկադի Հովհաննեսի Տեր-Թադևոսյանին պատշաճ կարգով իրազեկելու օրվան հաջորդող օրվանից:

**Ռ.ՍԱՆՈՅԱՆ**

**Հ.ՍՈՒԼԹԱՆՅԱՆ**

**Ռ.ԱՍԱՏՐՅԱՆ**

**Ա.ՄԱՆՈՒԿՅԱՆ**

Կատարող՝ Ռ.Ասատրյան

**ՀԻՄՆԱՎՈՐՈՒՄ**

**«ԱՐԿԱԴԻ ՀՈՎՀԱՆՆԵՍԻ ՏԵՐ-ԹԱԴԵՎՈՍՅԱՆԻՆ**

**«ԳՅՈՒՄՐՈՒ ՊԱՏՎԱՎՈՐ ՔԱՂԱՔԱՑԻ» ԿՈՉՈՒՄ ՇՆՈՐՀԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Արկադի Հովհաննեսի Տեր-Թադևոսյանին «Գյումրու պատվավոր քաղաքացի» կոչում շնորհելու մասին» որոշման ընդունումը պայմանավորված է մեծ հրամանատարին մեծարելու անհրաժեշտությամբ:

Հայաստանի Հանրապետության բանակի գեներալ-մայոր, Արցախյան ազատամարտի հերոս Արկադի Հովհաննեսի Տեր-Թադևոսյանը (Կոմանդոս) նշանակալի ավանդ ունի Հայոց բանակի կայացման և Արցախյան պատերազմի հաղթանակի կերտման գործում:

Անփոխարինելի ռազմական գործչի, ռազմարվեստում արդեն կոփված ու կայացած զինվորականի գիտելիքների ու հմտությունների շնորհիվ 1992 թվականի մայիսին նախապատրաստվել և հաջողությամբ իրականացվել է ռազմարվեստի գլուխգործոց համարվող «Հարսանիք լեռներում» օպերացիան՝ Շուշի բերդաքաղաքի ազատագրումը, ինչը բեկումնային նշանակություն ունեցավ Արցախյան պատերազմում:

Արկադի Հովհաննեսի Տեր-Թադևոսյանը պարգևատրվել է Հայաստանի Հանրապետության Մարտական խաչ շքանշանով, իր ռազմական, ինչպես նաև մարդկային բարձր որակների շնորհիվ համարվում է Հայաստանի իրականության ամենաարժանավոր գործիչներից մեկը:

**ՏԵՂԵԿԱՆՔ**

**«ԱՐԿԱԴԻ ՀՈՎՀԱՆՆԵՍԻ ՏԵՐ-ԹԱԴԵՎՈՍՅԱՆԻՆ**

**«ԳՅՈՒՄՐՈՒ ՊԱՏՎԱՎՈՐ ՔԱՂԱՔԱՑԻ» ԿՈՉՈՒՄ ՇՆՈՐՀԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Արկադի Հովհաննեսի Տեր-Թադևոսյանին «Գյումրու պատվավոր քաղաքացի» կոչում շնորհելու մասին» որոշման ընդունմամբ Գյումրի համայնքի 2019 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: